**Noteikumu projekta “Grozījumi Ministru kabineta 2010. gada 21. decembra noteikumos Nr. 1164 “Ostas valsts kontroles kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1) Eiropas Parlamenta un Padomes 2015.gada 29. aprīļa Regula Nr. 2015/757 par jūras transporta oglekļa dioksīda emisiju monitoringu, ziņošanu un verifikāciju un ar ko groza Direktīvu 2009/16/EK;  2) Eiropas Parlamenta un Padomes 2013.gada 20. novembra Regula Nr. 1257/2013 par kuģu pārstrādi un ar ko groza Regulu (EK) Nr. 1013/2006 un Direktīvu 2009/16/EK. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010.gada 21.decembra noteikumi Nr.1164 “Ostas valsts kontroles kārtība” (turpmāk – Noteikumi Nr.1164) nosaka ārvalstu kuģu kontroles kārtību Latvijas ostās.  Eiropas Parlamenta un Padomes 2015.gada 29. aprīļa Regula Nr. 2015/757 par jūras transporta oglekļa dioksīda emisiju monitoringu, ziņošanu un verifikāciju un ar ko groza Direktīvu 2009/16/EK (turpmāk – Regula 2015/757) nosaka kuģiem, kas ienāk Eiropas Savienības dalībvalstu ostās, uzturas tajās vai iziet no tām, monitoringa un ziņošanas pienākumu par oglekļa dioksīda emisijām un citu informāciju saskaņā ar Regulu 2015/757. Regula 2015/757 paredz, ka dalībvalstīm ir jāizveido sankciju sistēma par minētā ziņošanas pienākuma nepildīšanu un jāveic pasākumi, lai nodrošinātu, ka minētās sankcijas tiek piemērotas. Lai izveidotu minēto sankciju sistēmu, ir jāveic grozījumi Noteikumos Nr.1164, paredzot, ka sākot no 2019. gada 1.jūlija uz Latvijas ostās ienākošiem kuģiem ir jābūt Regulā 2015/757 noteiktajiem dokumentiem. Projekts paredz, ka kuģis var tikt izraidīts no Latvijas ostas, ja nav izpildīts monitoringa un ziņošanas pienākums saskaņā ar Regulu 2015/757. Projekts paredz kārtību, kā lēmums par kuģa izraidīšanu un izraidīšanas atcelšanu tiek paziņots citām kompetentajām institūcijām. Saskaņā ar Regulu 2015/757 dalībvalstīm līdz 2017.gada 1.jūlijam ir jāpaziņo Komisijai par noteikumiem, kas paredz minētās sankciju sistēmas piemērošanu.  Eiropas Parlamenta un Padomes 2013.gada 20. novembra Regula Nr. 1257/2013 par kuģu pārstrādi un ar ko groza Regulu (EK) Nr. 1013/2006 un Direktīvu 2009/16/EK (turpmāk – Regula 1257/2013) paredz noteikumus, lai nodrošinātu kuģu pārstrādi drošā un videi nekaitīgā veidā. Regula 1257/2013 paredz, ka Regulā 1257/2013 noteikto prasību ievērošana tiek kontrolēta dalībvalstu ostas valsts kontroles sistēmas ietvaros. Atbilstoši tam ir jāveic grozījumi Noteikumos Nr.1164, lai ostas valsts kontroles ietvaros varētu nodrošināt kontroli pār Regulā 1257/2013 noteikto prasību ievērošanu. Regulā 1257/2013 noteiktajam Bīstamo materiālu uzskaitījuma sertifikātam vai, attiecīgā gadījumā, paziņojumam par atbilstību ir jābūt uz kuģa sākot ar 2020.gada 31.decembri. |
| 3. | Projekta izstrādē iesaistītās institūcijas | Satiksmes ministrija, VAS “Latvijas Jūras administrācija”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārvalstu kuģi, kas ienāk Latvijas ostās. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar.* |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
|  | Saistības pret Eiropas Savienību | 1) Eiropas Parlamenta un Padomes 2015.gada 29. aprīļa Regula Nr. 2015/757 par jūras transporta oglekļa dioksīda emisiju monitoringu, ziņošanu un verifikāciju un ar ko groza Direktīvu 2009/16/EK;  2) Eiropas Parlamenta un Padomes 2013.gada 20. novembra Regula Nr. 1257/2013 par kuģu pārstrādi un ar ko groza Regulu (EK) Nr. 1013/2006 un Direktīvu 2009/16/EK. |
|  | Citas starptautiskās saistības | Projekts šo jomu neskar. |
|  | Cita informācija | Nav. |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2015.gada 29. aprīļa Regula Nr. 2015/757 par jūras transporta oglekļa dioksīda emisiju monitoringu, ziņošanu un verifikāciju un ar ko groza Direktīvu 2009/16/EK (publicēta “Eiropas Savienības Oficiālajā Vēstnesī” L 123/55, 19.05.2015.).  Eiropas Parlamenta un Padomes 2013.gada 20. novembra Regula Nr. 1257/2013 par kuģu pārstrādi un ar ko groza Regulu (EK) Nr. 1013/2006 un Direktīvu 2009/16/EK (publicēta “Eiropas Savienības Oficiālajā Vēstnesī” L 330/1, 10.12.2013.). | | |
|  | | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2015/757 20.panta 3.punkts | Projekta 1.1. un 1.2.apakšpunkts un 2.punkts | Regulas normas ieviestas pilnībā. | Projekts stingrākas prasības neparedz. |
| Regulas Nr. 2015/757 18.pants, 25.pants | Projekta 1.3.apakšpunkts un 2.punkts |
| Regulas Nr. 1257/2013 12.panta 1. un 8.punkts, 28.pants | Projekta 1.4.apakšpunkts |
| Regulas Nr. 1257/2013 8.panta 4.punkts, 28.pants | Projekta 2.punkts |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Projekts šo jomu neskar | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | |
| Cita informācija | Nav | | |

|  |
| --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.** |
| *Projekts šo jomu neskar.* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē. |
| 2. | Sabiedrības līdzdalība projekta izstrādē | Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās VAS “Latvijas Jūras administrācija” un Nacionālo bruņoto spēku Jūras spēku flotiles Krasta apsardzes dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros.  Saistībā ar projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav. |

Ministru prezidents M. Kučinskis

Satiksmes ministrs U. Augulis

Iesniedzējs:

satiksmes ministrs U. Augulis

Vīza:

valsts sekretārs K. Ozoliņš

24.05.2017. 14:30

1147

A.Ošs, 67062166

[arturs.oss@lja.lv](mailto:arturs.oss@lja.lv)

S.Lielbārde, 67062187

sandra.lielbarde@lja.lv